laion/Wikipedia-Exotic huggingface dataset:
ხორვატიისა და სლავონიის სამეფო

ხორვატიისა და სლავონიის სამეფო (ხორ. Kraljevina Hrvatska i Slavonija; უნგრ. Horvát-Szlavón Királyság; გერმ. Königreich Kroatien und Slawonien) — ავსტრია-უნგრეთის იმპერიაში შემავალი ავტონომიური სამეფო. ის დაკავშირებული იყო უნგრეთის სამეფოსთან და შედიოდა წმინდა იშტვანის გვირგვინის მიწებში. სამეფოს მართავდნენ ავსტრია–უნგრეთის იმპერიის ჰაბსბურგი იმპერატორ–მეფეები, უნგრეთის მეფის ტიტულით (Kaiser und König). მონარქი ტიტული იყო "ხორვატიისა და სლავონიის მეფე". მეფე ნიშნავდა ხორვატიისა და სლავონიის მმართველს რომელსაც ეწოდებოდა ბანი. 1910 წლის აღწერის მიხედვით ,მთლიანი მოსახლეობა შეადგენდა 2,621,954 ადამიანს, შემდეგი ეროვნებებით: ხორვატები: 1,638,354 (62.5%) სერბები: 644,955 (24.6%) გერმანელები: 134,078 (5%) უნგრელები: 105,948 (4.1%) სხვა: 98,619 (3.8%) 1875 მონაცემებით, სასაზღვრო ჯარის გამოკლებით. ხორვატები და სერბები 1,032,000 გერმანელები 31,700 უნგრელები 12,000 ჩეხები და სლოვაკები 5,000 იტალიელები 2,000 სლოვენიელები 2,000 სხვა 2,000 1910 წლის აღწერის მიხედვით. კათოლიციზმი: 1,877,833 მართლმადიდებლობა: 653,184 პროტესტანტიზმი: 51,707 აღმოსავლური კათოლიციზმი: 17,592 1910 წლის აღწერის მიხედვით წერა-კითხვის უცოდინრობის დონე ხორვატიისა და სლავონიის სამეფოში შეადგენდა 45.9%–ს. უწიგნურობის დონე ყველაზე დაბალი იყო ზაგრებში, ოსიეკსა და ზემუნში. Biondich, Mark (2000). Stjepan Radić, the Croat Peasant Party, and the Politics of Mass Mobilization. University of Toronto Press. ISBN 0-8020-8294-7. Euratlas Maps Erdélyi Magyar Adatbank Map დაარქივებული 2010-02-22 საიტზე Wayback Machine. Map დაარქივებული 2012-12-05 საიტზე Archive.isCategory:Webarchive template archiveis links Ethnic map ↑ Biondich, Mark; Stjepan Radić, the Croat Peasant Party, and the politics of mass mobilization, 1904-1928; University of Toronto Press, 2000 ISBN 0-8020-8294-7, page 9 ↑ Marcus Tanner, "A nation forged in war", Yale University Press, ISBN 0-300-09125-7, page 99 ↑ According to articles 56 and 57 of Nagodba only official language in Croatia is Croatian (Po čl. 56. i 57. Hrvatsko-ugarske nagodbe u Hrvatskoj je u službenoj uporabi samo hrvatski jezik), Dragutin Pavličević, "Povijest Hrvatske", Naklada Pavičić, Zagreb, 2007, ISBN 978-953-6308-71-2, page 273 ↑ 56. In the whole territory of Croatia-Slavonia the Croatian language is the language alike of the Legislature, the Administration and the Judicature. 57. Inside the frontiers of Croatia-Slavonia the Croatian language is prescribed as the official language for the organs of the Joint Government also. http://www.h-net.org/~habsweb/sourcetexts/nagodba2.htm - online text from Robert William Seton-Watson, "The Southern Slav Question and the Habsburg Monarchy", London, Constable and Co., 1911, ISBN 0-7222-2328-5, page 371 ↑ 5.0 5.1 Seton-Watson, Hugh (1945). Eastern Europe Between the Wars, 1918–1941 (3rd ed.). CUP Archive. p. 434. ISBN 1-00-128478-X. ↑ Kroatien, Slavonien, Dalmatien Und Das Militargrenzland, p. 20. ↑ Pokušaji smanjivanja nepismenosti u Banskoj Hrvatskoj početkom 20. stoljeća, p. 133-135
Crying Song

„Crying Song“ — ინგლისური პროგრესული როკ-ჯგუფ პინკ ფლოიდის სიმღერა. იგი არის რიგით მესამე კომპოზიცია 1969 წლის ალბომზე More. სიმღერა პასტორალის მსგავსი ბალადაა, დეივიდ გილმორის მშვიდე ვოკალით. სიმღერის კომპოზიციური მხარე სტანდარტულ ხალხურ ბალადებს ჰგავს, თუმცა გამონაკლისია მეორე აკორდი. იგი არის რე მაჟორში, ტრიტონით. ამ კონტექსტში რე მაჟორის ბემოლი დისონანსურია და მთელი ტაქტის განმავლობაში ჟღერს. იგი ქმნის მძინარე, სურეალისტურ ატმოსფეროს. სიმღერაში არის ოთხი სტროფი, გაერთიანებული გიტარისა და ბასის უნისონში ჟღერადობით. სიმღერა იწყება რიჩარდ რაიტის ვიბრაფონზე შესრულებით. დეივიდ გილმორი უკრავს აკუსტიკურ გიტარაზე და სლაიდ-გიტარაზე დაბოლოებისას. თავდაპირველად იგი ვოკალური პარტიის მსგავსია, რიტმული ვარიაციების თანხლებით. ნელ-ნელა იგი გადადის ცალკე მელოდიაში, თუმცა ინარჩუნებს ძირითად მელოდიურ სახეს. ეს მიდგომა ტიპიურია გილმორის გვიანდელი სტილისთვის. სიმღერაში როჯერ უოტერსი უკრავდა Fender Precision Bass-ზე, ხოლო ნიკ მეისონი უბრალოდ იყენებს სამუშაო დოლზე. დეივიდ გილმორი — კლასიკური აკუსტიკური გიტარა, ელექტრონული სლაიდ-გიტარა, წამყვანი ვოკალი რიჩარდ რაიტი — ვიბრაფონი ნიკ მეისონი — სამუშაო დოლი როჯერ უოტერსი — ბას-გიტარა სიმღერის ტექსტი[დაარქივებული] საიტზე MetroLyrics ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
Up the Khyber

„Up the Khyber“ — ინგლისური პროგრესული როკ-ჯგუფ პინკ ფლოიდის სიმღერა. იგი არის რიგით მეოთხე კომპოზიცია 1969 წლის ალბომზე More. კომპოზიცია წარმოადგენს ვრცელ სოლოს დასარტყმელ საკრავებზე, ფორტეპიანოზე დაძაბული და ორგანზე აკვიატებული შესრულებით და ფირის არატიპიური ეფექტებით. იგი გრძელდება დაახლოებით 2 წუთს და 12 წამს. ეს არის პინკ ფლოიდის ერთადერთი სიმღერა, რომლის ავტორებად მითითებულები არიან მხოლოდ მეისონი/რაიტი. კომპოზიციის სახელწოდება ერთგვარი ხუმრობაა, ვინაიდან Khyber კოკნის რითმული სლენგის ნაწილია, სადაც ხაიბერის გასასვლელი დუნდულს ნიშნავს. სიმღერა სრულდებოდა ცოცხლად ოდნავ შეცვლილი ფორმით The Man and The Journey-ის ფარგლებში, სადაც „Doing It“ ეწოდებოდა. იგი აგრეთვე სრულდებოდა „Interstellar Overdrive“-ის ნაწილის სახით. მთავარი სტატია: The Man and The Journey. „Up the Khyber“ შეადგენდა „Doing It“-ის ნაწილს. სხვა მსგავსი კომპოზიციებია „Syncopated Pandemonium“, „The Grand Vizier's Garden Party (Entertainment)“, „Party Sequence“ და „Skins“. რიჩარდ რაიტი — ორგანი და ფორტეპიანო ნიკ მეისონი — დასარტყმელი საკრავები და პერკუსია როჯერ უოტერსი — ბას-გიტარა, ფირის ეფექტები სიმღერის ტექსტი[დაარქივებული] საიტზე MetroLyrics ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ Khyber pass, The Phrase Finder, UK.
Green Is the Colour

„Green Is the Colour“ — ინგლისური პროგრესული როკ-ჯგუფ პინკ ფლოიდის სიმღერა. იგი არის რიგით მეხუთე კომპოზიცია 1969 წლის ალბომზე More. მისი ავტორია როჯერ უოტერსი, ხოლო ვოკალურ ნაწილს ასრულებს დეივიდ გილმორი. სიმღერაში ჟღერს სასტვენი, რომელზეც უკრავს დრამერ ნიკ მეისონის იმჟამინდელი ცოლი ლინდი. სიმღერის საკონცერტო ვერსიები სრულდებოდა მთლიანი ჯგუფის მიერ, ნელი ტემპით. რიჩარდ რაიტი ასრულებდა სოლოს ორგანზე, რითაც ეს სიმღერა ლოგიკურად უერთდებოდა მომდევნო „Careful with That Axe, Eugene“-ს. დეივიდ გილმორი დაბოლოებისას გიტარაზე სოლოს შესრულებისას სკეტ-ვოკალსაც აყოლებდა. 1970 წელს შესრულებული ერთ-ერთი ვერსიის შესავალში როჯერ უოტერსმა გამოაცხადა, რომ იგი „ივისაზე ყოფნაზეა.“ პიესაში The Man and The Journey, კონცერტის მეორე ნახევარში სიმღერას ეწოდება „The Beginning“. იგი სრულდებოდა პოპურის სახით „Beset by the Creatures of the Deep“-თან ერთად, რომელიც „Careful with That Axe, Eugene“-ის შეცვლილი სათაური იყო. სიმღერა შეადგენდა ჯგუფის 1969-1970 წლების პროგრამის ნაწილს, ხოლო 1971 წელს იშვიათად სრულდებოდა და უკანასკნელად იქნა დაკრული იაპონიისა და ავსტრალიის ტურნეს დროს, 1971 წლის აგვისტოში. სიმღერა სოლ მაჟორში სრულდება. დეივიდ გილმორი - აკუსტიკური გიტარა და ვოკალი რიჩარდ რაიტი — ორგანი და ფორტეპიანო ნიკ მეისონი — დასარტყმელი საკრავები და პერკუსია როჯერ უოტერსი — ბას-გიტარა სიმღერის ტექსტი[დაარქივებული] საიტზე MetroLyrics ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ Pink Floyd More Discography. დაარქივებულია ორიგინალიდან — 2014-07-12. ციტირების თარიღი: 2014-12-16. ↑ Roger Waters, for example on the bootleg Interstellar Encore, with a given date of 29 April 1970
The Man and The Journey

The Man and The Journey (ქართ. ადამიანი და მოგზაურობა) — ინგლისური პროგრესული როკ-ჯგუფ პინკ ფლოიდის 1969 წლის კონცეპტუალური შოუების სერიის სახელწოდება. მასში შედიოდა კოლექტივის მანამდე გამოცემული სიმღერების ნაწილი, რამდენიმე გამოუცემელი კომპოზიცია და მასალები, მოგვიანებით შეტანილი ალბომებში Soundtrack from the Film More და Ummagumma. კონცერტების დროს აგრეთვე გამოიყენებოდა ვიზუალური ელემენტები, როგორიც იყო სცენაზე ფიცრების ხერხვა, მაგიდის შეჭედება და პირდაპირ სცენაზე ჩაის მირთმევა. კონცეპტუალური პიესა პირველად შესრულდა 1969 წლის 14 აპრილს, როიალ ალბერტ ჰოლის სცენაზე, როგორც The Massed Gadgets of Auximines – More Furious Madness from Pink Floyd. კონცერტის შემოკლებული ვერსია ჩაიწერა 1969 წლის 12 მაისს, გადაცემისთვის Top Gear. 17 სექტემბრის გამოსვლა კონცერტგებაუში (ამსტერდამი) არის ტურნეს ერთ-ერთი ყველაზე პოპულარული ბუტლეგური ჩანაწერი, ვინაიდან ოფიციალურად გადაიცა რადიოსადგურ VPRO-ს ეთერში. თავდაპირველად იგეგმებოდა კონცერტის ოფიციალური ალბომის სახით გამოცემაც, მაგრამ ჩანაფიქრზე უარი თქვეს, ვინაიდან პარალელურად მუშაობდნენ Ummagumma-ზე. სრული აუდიო ვერსია ოფიციალურად პირველად გამოვიდა The Early Years 1965–1972-ის შემადგენლობაში, 2016 წლის ნოემბერში. საგულისხმოა, რომ ეს არის შესრულებული სიმღერების ტიპური სია. ხშირად, Doing It ცნობილია როგორც Up the Khyber, Syncopated Pandemoneum - Party Sequence, The End of the Beginning - როგორც Storm Signal. The Man and The Journey (ტურნე) პინკ ფლოიდის გამოუცემელი სიმღერების სია The Man and The Journey დაარქივებული 2011-10-02 საიტზე Wayback Machine. - ამსტერდამის შოუს ჩანაწერი (პოდკასტი) დისკუსია, სიმღერების სია The Auximines Project - როგორ შევადგინოთ სიმღერების იგივე სია ჯგუფის სხვადასხვა ალბომებისგან ↑ 1.0 1.1 1.2 1.3 1.4 1.5 მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ 2.0 2.1 2.2 2.3 2.4 2.5 2.6 2.7 http://pinkfloydhyperbase.dk/unreleased/index.html#THE%20MAN ↑ Manning, Toby (2006). „Soundtracks, Compilations & Bootlegs“, The Rough Guide to Pink Floyd, 1st, London: Rough Guides, გვ. 227. ISBN 1-84353-575-0.  ↑ https://www.youtube.com/watch?v=tCRkf153Hak ↑ Manning, Toby (2006). The Rough Guide to Pink Floyd, 1stchapter=The Albums, London: Rough Guides, გვ. 161. ISBN 1-84353-575-0.  ↑ 6.0 6.1 6.2 6.3 6.4 http://pinkfloydhyperbase.dk/unreleased/index.html#THE%20JOURNEY
Columbia Graphophone Company

Columbia Graphophone Company — გრამოფონული კომპანია ბრიტანეთში. EMI-ს მფლობელობაში Columbia Records-ის სახით იგი 1950-იანებსა და 1960-იანებში წარმატებულ ლეიბლად იქცა. მას ჩაენაცვლა EMI Records. EMI Columbia — დისკოგრაფია Discogs-ზე
მასტერსის კვალიფიკაცია

Benson & Hedges Championship — სნუკერის პროფესიონალური ტურნირი. იმართებოდა 1990—2002 წლებში. ყოველ წელს Benson & Hedges Championship-ის გამარჯვებული იღებდა უაილდ-კარდს მასტერსისთვის. 1992-1993 წლების სეზონზე ტურნირი მინი-რეიტინგული იყო, ანუ ქულები მოთამაშეებს ერიცხებოდათ 1:10 შეფარდებით. ქულები გაიცემოდა უფრო მეტი პროფესიონალის მიზიდვის მიზნით, თუმცა ძირითადი მოთამაშეები მასში მონაწილეობას არ იღებდნენ (ისინი ავტომატურად ხვდებოდნენ მასტერსზე), ამიტომ ტურნირმაც დაკარგა რეიტინგულის სტატუსი. მიუხედავად ამისა, უშუალოდ მასტერსის მნიშვნელობისა და პრესტიჟულობის გათვალისწინებით, მოთამაშეები ინტერესს იჩენდნენ კვალიფიკაციის მიმართ, რათა უემბლიზე მოხვედრილიყვნენ. 2003-2004 წლების სეზონიდან Benson & Hedges Championship-მა თამბაქოს სპონსორის წასვლასთან დაკავშირებით სახელი შეიცვალა და ეწოდა Masters Qualifying Event, ანუ ოფიციალური ტურნირი — კვალიფიკაცია მასტერსზე. ამ სახით ტურნირი კალენდარში დაბრუნდა 2005-2006 წლების სეზონზე (2004 წელს იგი არ გამართულა). 2010/11 წლების სეზონიდან ტურნირი გაქრა მეინ-ტურის კალენდრიდან. კრის ტერნერის არქივი: Benson & Hedges Championship, საკვალიფიკაციო ტურნირი მასტერსისთვის დაარქივებული 2012-02-16 საიტზე Wayback Machine. (ინგლისური)
მალტის გრან-პრი

მალტის გრან-პრი (Malta Grand Prix) — სნუკერის პროფესიონალური ტურნირი, რომელიც იმართებოდა 1994-2001 წლებში. 2000-2001 წლების სეზონიდან ტურნირი რეიტინგული იყო და ანაცვლებდა European Open-ს. კრის ტერნერის არქივი დაარქივებული 2012-04-03 საიტზე Wayback Machine. (ინგლისური)
ბაჰრეინის ჩემპიონატი სნუკერში 2008

ბაჰრეინის ჩემპიონატი სნუკერში 2008 — სნუკერის პროფესიონალური ტურნირი, რომელიც გაიმართა 2008 წლის 8-15 ნოემბერს მანამაში, ბაჰრეინში. ტურნირის გამარჯვებული გახდა ნილ რობერტსონი, რომელმაც ფინალში მეთიუ სტივენსი დაამარცხა ანგარიშით 9:7. სამმა მოთამაშემ ტოპ-16-დან (ჯონ ჰიგინსი, მარკ სელბი და დინ ჯუნხუი) უარი განაცხადა ბაჰრეინის ჩემპიონატში მონაწილეობის მიღებაზე, რადგან ამ დროს ისინი თამაშობდნენ სნუკერის სხვა ტურნირზე — პრემიერ ლიგაზე. ამიტომ მათ არ დაერიცხათ რეიტინგული ქულები ბაჰრეინის ჩემპიონატისთვის, მათი ადგილი კი ძირითად ეტაპზე ავტომატურად ერგოთ მსოფლიო რეიტინგში ტოპ-16-ეულთან ყველაზე ახლოს მდებარე მოთამაშეებს — მეთიუ სტივენსს (№ 17), კენ დოერტისა (№ 18) და ჯეიმი კოუპს (№ 19). ამ ცვლილების გამო დაბალრეიტინგიანი მოთამაშეების კვალიფიკაცია უფრო დიდხანს გაგრძელდა. გარდა ამისა, რონი ო’სალივანი და სტივ დეივისი ტურნირიდან მოეხსნენ, ორივემ ცუდი ჯანმრთელობა მოიმიზეზა. მაგრამ ეს რონი ო'სალივანმა ჯერ კიდევ შეჯიბრების დაწყებამდე განაცხადა, დეივისმა კი 1/8 ფინალში თამაშზე თქვა უარი. უაილდკარდ რაუნდის მატჩები გათამაშდა 8 ნოემბერს მანამაში. მათში მონაწილეობა მიიღო კვალიფიკაციის ექვს მოთამაშემ, რომლებსაც ყველაზე დაბალი რეიტინგი ჰქონდათ, და მოთამაშეებმა, რომლებმაც უაილდკარდი მიიღეს. კვალიფიკაცია 2008 წლის ბაჰრეინის ჩემპიონატზე გაიმართა 27-30 ოქტომბერს პრესტატინში, უელსში. ↑ რობერტსონმა ბაჰრეინში გამარჯვება მოიპოვა. BBC Sport (2008-11-15). დაარქივებულია ორიგინალიდან — 2012-04-16. ციტირების თარიღი: 2009-04-20. ↑ Новости World Snooker: რობერტსონი — საუკეთესო ბაჰრეინში ↑ Global Snooker: საპრიზო ფონდი. დაარქივებულია ორიგინალიდან — 2012-02-12. ციტირების თარიღი: 2014-12-16. ↑ Новости World Snooker: რონი ო'სალივანმა დატოვა ბაჰრეინის ჩემპიონატი ↑ Новости World Snooker : სტივ დეივისი არ მიიღებს მონაწილებას ბაჰრეინის ჩემპიონატში ↑ Global Snooker: შედეგები. დაარქივებულია ორიგინალიდან — 2012-02-12. ციტირების თარიღი: 2014-12-16. ↑ World Snooker: ტურნირის ცხრილი ↑ Global Snooker: კვალიფიკაციის შედეგები. დაარქივებულია ორიგინალიდან — 2012-02-12. ციტირების თარიღი: 2014-12-16. ↑ Новости World Snooker : მარკუსმა ჯადოსნური მაქსიმუმი გააკეთა
კეისრის დაფნის გვირგვინი (ასტერიქსი)

„კეისრის დაფნის გვირგვინი“ (ფრანგ. „Les Lauriers de César“) — რიგით მე-18 წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორია რენე გოსინი, ხოლო მხატვარი — ალბერ უდერზო. კომიქსი გამოიცა 1971 წელს. სიუჟეტის თხრობა იწყება რომში, მაგრამ უბრუნდება ერთ-ერთ საღამოს ლუტეციაში, როდესაც ასტერიქსი, ობელიქსი და მათი ბელადი აბრარაკურსიქსი, თავის ცოლ ბონემინასთან ერთად, სტუმრად მიდიან ბონემინას ძმა ჰომეოპატიქსთან, რომელიც ამაყობს საკუთარი ქონებით. ქვისლთან დაპირისპირებისას, სიმთვრალეში, აბრარაკურსიქსი დებს პირობას, რომ გაუმასპინძლდება რაგუთი, რომლის ერთ-ერთი ინგრედიენტი იქნება იულიუს კეისრის დაფნის გვირგვინი. ასტერიქსისადმი მიძღვნილი ოფიციალური საიტი
წინასწარმეტყველი (ასტერიქსი)

„წინასწარმეტყველი“ (ფრანგ. „Le Devin“) — რიგით მე-19 წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორია რენე გოსინი, ხოლო მხატვარი — ალბერ უდერზო. კომიქსი გამოიცა 1972 წელს. სიუჟეტის მიხედვით, რომაელები გალების ბანაკში აგზავნიან შიკრიკს წინასწარმეტყველის სახით. სოფლის მაცხოვრებლებს შორის უთანხმოება ჩნდება. კომიქსის სიუჟეტი ნაწილობრივ იქნა გამოყენებული 1989 წლის ანიმაციურ ფილმში ასტერიქსის დიდი ბრძოლა, ისევე, როგორც 1999 წლის ფილმში ასტერიქსი და ობელიქსი კეისრის წინააღმდეგ. ასტერიქსისადმი მიძღვნილი ოფიციალური საიტი
Radiation (ალბომი)

Radiation (ინგლ. რადიაცია) — ბრიტანული ნეო-პროგრესული როკ-ჯგუფ Marillion-ის მეათე სტუდიური ალბომი. რადგანაც ეს ჯგუფის მეათე ალბომია, მის გარეკანზე, იქ სადაც სიტყვებში Marillion და Radiation ჩანს IO, იკითხება ციფრი 10. იგი გამოვიდა ბრიტანეთში 1998 წლის 27 ოქტომბერს. ალბომის სტილისტიკა უფრო მეტად იხრება პოპ-მუსიკისკენ და ჯგუფის ბევრი მსმენელი მას სუსტ ნამუშევრად მიიჩნევს. Radiation-ზე ხოლმე საუბრობენ, როგორც „Marillion-ის მესამე პერიოდის პირველ ალბომზე“ - ამ ჯაჭვში, მსმენელთა აზრით, უკანასკნელი წერტილია Anoraknophobia. ალბომს არ გააჩნია არც კონცეფცია, არც საერთო თემატიკა. თუმცა, რამდენიმე სიმღერა მოწმობს სტივ ჰოგართის პრობლემებზე პირად ურთიერთობებში. ალბომის ყდა ეკუთვნის ბილ სმითის სტუდიას. მასზე გამოსახულია ფოტოგრაფ კარლ გლოვერის მეგობარი გოგონა, რომელსაც გლოვერმა სურათები კოლნუოლის სანაპიროსთან გადაუღო. 2013 წელს ალბომი გამოიცა 2 დისკის სახით, სათაურით Radiation 2013. პირველ დისკზე შეტანილი იქნა ყველა სიმღერის რემიქსი, რომელზეც მაიკლ ჰანტერი მუშაობდა. მეორე დისკი წარმოადგენს ალბომის სტანდარტულ, 1998 წლის ვერსიას. ყველა ტექსტის ავტორი — სტივ ჰოგართი; მუსიკა — Marillion. სტივ ჰოგართი – ვოკალი სტივ როზერი - გიტარა მარკ კელი - კლავიშებიანი საკრავები პიტ ტრევავასი - ბას გიტარა, აკუსტიკური გიტარა სიმღერაში Now She'll Never Know იენ მოსლი - დასარტყმელი საკრავები ინფორმაცია ალბომზე დაარქივებული 2011-08-24 საიტზე Wayback Machine. ↑ Jensen, Dale. Radiation overwiew. Allmusic. ↑ Sollow, Stephanie. Radiation overwiew. ProgressiveWorld.net. ↑ „Dutchcharts.nl – Marillion – Radiation“ (ჰოლანდიურად). Hung Medien. წაკითხვის თარიღი 8 September 2016. ↑ "Longplay-Chartverfolgung at Musicline" (გერმანულად). Musicline.de. Media Control. წაკითხვის თარიღი 8 September 2016. ↑ "1998-10-03 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 8 September 2016.
Power Snooker

Power Snooker — სნუკერის თამაშის ახალი სახესხვაობა. თამაში წარმოადგენს მოკლე ტურნირს (ერთი-ორი დღის ფარგლებში). ერთი მატჩის ხანგრძლივობა შეზღუდულია 30 წუთით და დამყარებულია ქულათა დაგროვებაზე. პირველი ტურნირი გაიმართა 2010 წლის 30 ოქტომბერს ლონდონში, მუსიკალურ კლუბში „IndigO2“, რომელიც წარმოადგენს კომპლექს „O2-ის“ ნაწილს (ტევადობა 2 410 ადამიანი). თავდაპირველად, 2001 წელს სნუკერის ტურნირს აშუქებდა ტელეკომპნაია ITV: Power Snooker პირდაპირ ეთერში აჩვენებს ბრიტანულ ტელეარხ ITV4-ზე. აგრეთვე ტურნირის ჩვენების უფლება მიიღო ტელეკომპანია ევროსპორტმა. Power Snooker-ის მთავარი მიზანია ნოვატური პროდუქტის შექმნა, რომელიც თანაბრად კარგი საყურებელი იქნება, როგორც დარბაზში, ისე ეკრანებიდან. ტურნირზე გამოიყენება ენერგიული მუსიკალური თანხლება და სპეციალური განათება უფრო დაძაბული და თეატრალური ატმოსფერის შესაქმნელად. Power Snooker დამოუკიდებელი პროექტია, თუმცა მსოფლიო სნუკერის ხელმძღვანელობა ამ წამოწყებას მხარს უჭერს. ოფიციალური სნუკერი დაარქივებული 2010-12-30 საიტზე Wayback Machine. (ინგლისური) Power Snooker ან სნუკერი ფანკის სტილში დაარქივებული 2010-07-26 საიტზე Wayback Machine. (რუსული) ↑ რონი ო’სალივანი ელვისებურ Power Snooker-ს წარმოგვიდგენს. BBC Sport. დაარქივებულია ორიგინალიდან — 2012-05-04. ციტირების თარიღი: 24 July 2010. ↑ Анонс Power Snooker. Global Snooker. დაარქივებულია ორიგინალიდან — 2011-08-25. ციტირების თარიღი: 24 July 2010.
Kay Suzanne Memorial Cup

Kay Suzanne Memorial Cup (ძველად ცნობილი იყო, როგორც Kay Suzanne Memorial Trophy) — სნუკერის პროფესიონალურ-სამოყვარული ტურნრი, რომელიც იყო Players Tour Championship-ის ნაწილი. ტურნირი დაიწყო 2011 წელს და გაიმართა The Capital Venue-ზე გლოსტერში (ინგლისი). ტურნირის უკანასკნელი ჩემპიონი იყო მარკ ალენი. ↑ პირველი ორი წლის განმავლობაში ეწოდებოდა South West Snooker Academy. ↑ ღონისძიებამ 2012 წელს Kay Suzanne Memorial Cup ალტერნატიულ სახელწოდებად გამოიყენა ↑ Players Tour Championship Event Seven (2011). Snooker.org. ციტირების თარიღი: 13 September 2011. ↑ UK Players Tour Championship Event Four (2012). Snooker.org. ციტირების თარიღი: 14 November 2012. ↑ European Tour Event Six (2013). Snooker.org. ციტირების თარიღი: 9 April 2013.
კოლორადოს კარტოფილის ხოჭო

კოლორადოს კარტოფილის ხოჭო (ლათ. Leptinotarsa decemlineata) — მწერი ფოთლიჭამიების ოჯახისა. საშიში საკარანტინო მავნებელია. აზიანებს ძაღლყურძენასებრთა ოჯახის მცენარეებს (კარტოფილი, წიწაკა, პომიდორი, ბადრიჯანი). წელიწადში 1-2 თაობას იძლევა. მოზრდილი ხოჭო ნიადაგში ზამთრობს. ხოჭო და მატლი ფოთლებით იკვებება. კარტოფილის ფოთლის ქვედა მხარეზე 3000-მდე კვერცხს დებს. ბრძოლის ღონისძიებანი: კარანტინი, მცენარის დამუშავება ინსექტიციდებით ან მათი ნარევით მიკრობიოლოგიურ პრეპარატებთან. ქართული საბჭოთა ენციკლოპედია, ტ. 5, თბ., 1980. — გვ. 590.
ჰაიდელბერგი

ჰაიდელბერგი (გერმ. Heidelberg) — ქალაქი გერმანიაში, ბადენ-ვიურტემბერგის მხარის ჩრდილოეთ ნაწილში, მდინარე ნეკარის ნაპირზე, ნეკარისა და რაინის შესართავთან ახლოს. 149,633 ათასი მცხოვრები (2011). ქალაქში ხდება მანქანათსაშენი, ელექტროტექნიკის, ტყავის, ფარმაცევტული მრეწველობა, ქირურგიული იარაღების წარმოება. მდებარეობს გერმანიის ჰაიდელბერგის უნივერსიტეტი (1386). ჰაიდელბერგი პირველად წყაროებში იხსენიება 1196 წლიდან. ოფიციალური საიტი. ↑ Bevölkerung und Erwerbstätigkeit. Statistisches Landesamt Baden-Württemberg.
ნიურნბერგის მთავარ სამხედრო დამნაშავეთა სასამართლო პროცესი

მეორე მსოფლიო ომში გამარჯვებულებმა სსრკ-მა, აშშ-მა, დიდმა ბრიტანეთმა და საფრანგეთმა დააარსეს საერთაშორისო სამხედრო ტრიბუნალი, რომელსაც უნდა გაესამართლებინა დამარცხებული სახელმწიფოს გერმანიის უმაღლესი პოლიტიკური და სამხედრო პირები. ტრიბუნალმა ბინა დაიდო გერმანიის ქ. ნიურნბერგში. ნიურნბერგის პროცესი დაიწყო 1945 წლის 20 ნოემბერს და დასრულდა 1946 წლის 1 ოქტომბერს ტრიბუნალის წინაშე წარდგნენ შემდეგი პირები: ჰერმან გერინგი იოახიმ ფონ რიბენტროპი რუდოლფ ჰესი რობერტ ლაი ვილჰელმ კაიტელი ერნსტ კალტენბრუნერი ალფრედ როზენბერგი ჰანს ფრანკი ვილჰელმ ფრიკი იულიუს შტრაიხერი ვალთერ ფუნკი ჰიალმარ შახტი გუსტავ კრუპ ფონ ბოლენ უნდ გალბახი კარლ დენიცი ერიხ რედერი ბალდურ ფონ შირახი ფრიც ზაუკელი ალფრედ იოდლი ფრანც ფონ პაპენი არტურ ზაის-ინკვარტი ალბერტ შპეერი კონსტანტინ ფონ ნოირატი ჰანს ფრიჩე მარტინ ბორმანი იოახიმ ფონ რიბენტროპი 1946 წლის 9-10 ოქტომბერს გერმანიის საკონტროლო საბჭომ განიხილა გასამართლებულთა თხოვნა შეწყალების თაობაზე და უარყო ისინი. სასამართლომ სასიკვდილო განაჩენი გამოუტანა გერინგს, რიბენტროპს, კეიტელს, როზენბერგს, კალტენბრუნერს, ფრიკს, ფრანკს, შტრაიხერს, ზაუკელს, იოდლს, ზაის-ინკვარტს და ბორმანს (დაუსწრებლად). სამუდამო პატიმრობა მიესაჯათ ჰესს, ფუნკს, და რედერს. 12-12 წლით თავისუფლება აღუკვეთეს შირახს და შპეერს. 15 წლით პატიმრობა მიუსაჯეს ნოირატს. გროს-ადმირალ დენიცს სასამართლომ 10 წლით აღუკვეთა თავისუფლება. ჯანმრთელობის მდგომარეობის გამო ტრიბუნალმა სისხლის სამართლის საქმე შეწყვიტა ცნობილი მაგნატის კრუპის წინააღმდეგ. სასამართლოს დარბაზიდან გათავისუფლდნენ შახტი, პაპენი და ფრიჩე. სასიკვდილო განაჩენის (ჩამოხრჩობა) შესრულება დაიწყო 1946 წლის 16 ოქტომბერს, დაახლოებით ღამის პირველ საათზე და პროცესმა საათნახევრამდე გასტანა. მანამდე, 1945 წლის 25 ოქტომბერს რ. ლეიმ საკუთარ საკანში თავი ჩამოიხრჩო. ვიდრე სასიკვდილო განაჩენები შესრულდებოდა 1946 წლის 15 ოქტომბერს, სამი საათით ადრე , გერინგმა საკანში სიცოცხლე თვითმკვლელობით დაასრულა. ტრიბუნალმა დანაშაულებრივად გამოაცხადა: ნაციონალისტურ-სოციალისტური პარტიის ხელმძღვანელობა, გესტაპო (საიდუმლო პოლიცია), სდ (Geheime Staatspolizei), სს (SS, Schutzstaffein) და სა (Sturmabteilungen).
ნიურნბერგის მილხის სასამართლო პროცესი

ნიურნბერგის მილხის სასამართლო პროცესი (2 იანვარი — 17 აპრილი 1947; ნიურნბერგი, გერმანია) ეწოდება ამერიკული სამხედრო ტრიბუნალის სასამრთლო პროცესს გენერალ-ფელდმარშალ ერჰარდ მილხის წინააღმდეგ. ბრალდება 1946 წლის 13 ნოემბრის ბრალდებით გენერალ-ფელდმარშალ ერჰარდ მილხს ბრალი ედებოდა შემდეგ დანაშაულში: სამხედრო დანაშაული ადამიანთა იძულებიი მუშაობა და მონური მუშაობისათვის დეპორტაცია ადამიანებზე სამედიცინო ცდების ჩატარება დანაშაული კაცობრიობის წინაშე მოსამართლე თავმჯდომარე: რობერტ ტომსი (მიჩიგანი, აშშ) ფიცროი ფილიპსი (ჩრდილოეთ კაროლინა, აშშ) მაიკლ მუსმანო (პენსილვანია, აშშ) ჯონ სპეითი (ალაბამა, აშშ) ბრალდებული ერჰარდ მილხი, გენერალ-ფელდმარშალი (გერმანია) — მიესაჯა სამუდამო პატიმრობა, 1951 წელს შეეცვალა 15-წლიანი პატიმრობით. დაცვა ადვოკატი — ფრიდრიხ ბერგოლდი (გერმანია) ასისტენტი — ვერნერ მილხი (გერმანია) — ბრალდებულის ძმა. ნიურნბერგის მთავარ სამხედრო დამნაშავეთა სასამართლო პროცესი | ნიურნბერგის ექიმთა სასამრთლო პროცესი | ნიურნბერგის იურისტთა სასამრთლო პროცესი | ნიურნბერგის სს-ის ეკონომიკისა და მართვის მთავარი სამმართველოს სასამრთლო პროცესი | ნიურნბერგის ფლიკის სასამრთლო პროცესი | ნიურნბერგის იგ-ფარბენის სასამრთლო პროცესი | ნიურნბერგის სამხრეთ-აღმოსავლეთ ევროპაში მებრძოლი გენერლების სასამრთლო პროცესი | ნიურნბერგის სს-ის რასისა და განსახლების მთავარი სამმართველოს სასამრთლო პროცესი | ნიურნბერგის სპეცჯგუფების სასამრთლო პროცესი | ნიურნბერგის კრუპის სასამრთლო პროცესი | ნიურნბერგის ვილჰელმშტრასეს სასამრთლო პროცესი | ნიურნბერგის ვერმახტის უმაღლესი მთავარსარდლობის სასამრთლო პროცესი